پشکنینی شێرپەنجەی مەمک بۆ ئەو کەسانەی کە تا ئێستا ئامادەی پشکنین نەبوونە

[Insert GP name, Practice address, contact details]

[Insert date]

Dear [Insert patient name],

ئەو ئافرەتانەی کە لە نۆرینگەکەمان تۆمارکراون بانگێشت دەکرێن بۆ بەشداریکردن لە پشکنینی شێرپەنجەی مەمک و ئێمە بۆت دەنووسین بۆ ئەوەی پشتگیری خۆمان بۆ بەرنامەی پشکنینی شێرپەنجەی مەمکی NHS نیشان بدەین.

لەوانەیە مەوعیدت وەرگرتبێت یان پەیوەندیت بە بەشی پشکنینی شێرپەنجەی مەمکەوە کردبێت پێش ئەوەی ئەم نامەیە بە دەستت بگات؛ ئەگەر هێشتا مەوعیدت بۆ دانەنراوە، ئەمە بیرخستنەوەیێکە کە دەتوانیت پەیوەندی بە بەشی پشکنینی شێرپەنجەی مەمکەوە بکەیت بۆ گفتوگۆکردن لەسەر هەر پرسیارێک یان نیگەرانییەک کە لەوانەیە هەتبێت سەبارەت بەم پشکنینە.

پشکنینی شێرپەنجەی مەمک ئامانجی ئەوەیە لە قۆناغێکی سەرەتاییدا شێرپەنجەی مەمک دەستنیشان بکرێت، پێش ئەوەی هیچ نیشانەیەکی دەربکەوێت. بەڵگەکان ئەوە دەردەخەن کە ئەگەر شێرپەنجەی مەمک لە قۆناغێکی سەرەتاییدا دەستنیشان بکرێت، زیاتر لە 9 کەس لە هەر 10 کەس ئەنجامێکی ئەرێنی بەدەست دەهێنێت لە چارەسەرکردن و زوو دەستنیشانکردنی نەخۆشیەکە ژیانی مرۆڤەکان ڕزگار دەکات.

شێرپەنجەی مەمک باوترین جۆری شێرپەنجەیە لە ئافرەتان لە بەریتانیا. ساڵانە نزیکەی 9500 کەس بەهۆی ئەم نەخۆشییەوە گیان لەدەست دەدەن؛ پشکنین دەتوانێت یارمەتیدەر بێت لە کەمکردنەوەی ژمارەی قوربانیەکان.

ئێمە هانتان دەدەین کە مەوعیدێکی پشکنینی شێرپەنجەی مەمك وەربگریت - دەبووایە نامەیێک لە پۆستەوە پێت گەیشتبێت کە ڕێنماییەکانی مەوعید وەرگرتنی تێدایە. ئەنجامدانی پشکنینی شێرپەنجەی مەمك هەڵبژاردەیەکی کەسییە بەڵام ئێمە هانتان دەدەین ئەو زانیاریانە بخوێننەوە کە لەگەڵ بانگێشتنامەی مەوعیدەکە بۆت نێردراوە بۆ ئەوەی یارمەتیت بدات لە بڕیاردان.

بۆ وەرگرتنی مەوعیدێك، پەیوەندی بکەن بە بەشی پشکنینی شێرپەنجەی مەمک لە مانچستەر بە ژمارە تەلەفۆنی 4444 291 0161 یان ئیمەیڵ بنێرن بۆ bsapts@mft.nhs.uk.

ئەگەر هێڵی ئینتەرنێتت هەیە ئەم لینکانەی خوارەوە زانیاری زیاتر دەبەخشن سەبارەت بە پشکنینی شێرپەنجەی مەمک /https://www.nhs.uk/conditions/breast-screening-mammogram

ئەم لینکە ڤیدیۆکە بە 10 زمانی جیاواز پیشان دەدات

https://vimeo.com/showcase/8753730

ئەگەر هێڵی ئینتەرنێتت نییە، یان هێشتا پێویستت بە زانیاری زیاترە سەبارەت بە پشکنینی شێرپەنجەی مەمک، تکایە پەیوەندی بە پەرستاری نۆرینگەوە بکە بۆ زانیاری زیاتر.

دڵسۆزت

[Insert Dr’s name and electronic signature]